               EIROPAS KOMISIJA
            Briselē, 14.9.2016
            COM(2016) 607 final
            Priekšlikums
            EIROPAS PARLAMENTA UN PADOMES LĒMUMS,
            ar ko groza Lēmumu (ES) 2015/435 par neparedzēto izdevumu rezerves izmantošanu

               PASKAIDROJUMA RAKSTS

               1.PRIEKŠLIKUMA KONTEKSTS

                  Eiropas Parlaments un Padome 2014. gada 17. decembrī nolēma 2014. gadā izmantot neparedzēto izdevumu rezervi, lai reaģētu uz neparedzētiem apstākļiem, kas bija radušies pēc tam, kad 2013. gada februārī pirmo reizi tika noteikts daudzgadu finanšu shēmas (DFS) maksājumu maksimālais apjoms 2014. gadam, un papildināt maksājumu apropriācijas Eiropas Savienības vispārējā budžetā 2014. finanšu gadam, pārsniedzot maksājumu maksimālo apjomu.

                  Ar lēmumu 2014. gadā izmantotā summa tiek kompensēta ar rezervēm maksājumu maksimālā apjoma ietvaros 2018.–2020. gadam. 2017. gada budžeta projektā 2017. gada maksājumu maksimālā apjoma ietvaros ir pieejama liela rezerve, savukārt vidēja termiņa maksājumu prognozē līdz 2020. gadam, ko Komisija iesniedza saistībā ar DFS vidusposma novērtējumu
                     1
                  , ir paredzams pieaugošs spiediens uz maksājumu maksimālo apjomu 2018.–2020. gadam. Tāpēc Komisija ierosina grozīt iepriekš minēto lēmumu, kompensējot 2014. gadā izmantoto summu ar rezervēm, kas 2017. gadā ir pieejamas maksājumu maksimālā apjoma ietvaros.

                  Izmantojot neparedzēto izdevumu rezervi 2014. gadā, summu EUR 350 miljonu apmērā iestādes iekļāva izmantošanas lēmumā, taču šo summu nekompensē, kamēr nav panākta vienošanās par īpašajiem instrumentiem paredzētajiem maksājumiem, un aicināja Komisiju laikus iesniegt priekšlikumu. Vidēja termiņa maksājumu prognoze liecina, ka maksājumu maksimālā apjoma pietiekamība ir atkarīga no vienošanās, kas apstiprina, ka maksājumu apropriācijas saistībā ar īpašajiem instrumentiem tiek iekļautas budžetā, pārsniedzot maksimālos apjomus, tādā pašā veidā kā saistības, no kurām tās izriet. Tāpēc tiek ierosināts nekompensēt šo summu.

               Priekšlikums

               EIROPAS PARLAMENTA UN PADOMES LĒMUMS,

               ar ko groza Lēmumu (ES) 2015/435 par neparedzēto izdevumu rezerves izmantošanu

               EIROPAS PARLAMENTS UN EIROPAS SAVIENĪBAS PADOME,

               ņemot vērā Līgumu par Eiropas Savienības darbību,

               ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību
                  2
                un jo īpaši tā 14. punkta otro daļu,

               ņemot vērā Eiropas Komisijas priekšlikumu,

               tā kā:

               (1)Padomes Regulas (ES, Euratom) Nr. 1311/2013
                  3
                13. pantā ir paredzēta neparedzēto izdevumu rezerve līdz 0,03 % apjomā no Savienības nacionālā kopienākuma.

               (2)Saskaņā ar Regulas (ES, Euratom) Nr. 1311/2013 6. pantu Komisija ir aprēķinājusi neparedzēto izdevumu rezerves absolūto summu 2014. gadam
                  4
               .

               (3)Ar Lēmumu (ES) 2015/435
                  5
                Eiropas Parlaments un Padome 2014. gadā izmantoja neparedzēto izdevumu rezervi, lai nodrošinātu finansējumu, pārsniedzot maksājumu maksimālo apjomu EUR 3 168 233 715 apmērā. Kamēr nav panākta vienošanās par īpašajiem instrumentiem paredzētajiem maksājumiem, maksājumu apropriācijas EUR 350 miljonu apmērā tika iekļautas neparedzēto izdevumu rezerves izmantošanai paredzētajā summā. Tika nolemts kompensēt summu EUR 2 818 233 715 apmērā 2018.–2020. gada periodā un aicināt Komisiju laikus iesniegt priekšlikumu par atlikušo summu EUR 350 miljonu apmērā.

               (4)Maksājumu apropriācijas, kas saistītas ar īpašo instrumentu izmantošanu, iekļauj budžetā, pārsniedzot daudzgadu finanšu shēmas attiecīgo maksājumu maksimālos apjomus. Līdz ar to neparedzēto izdevumu rezerves izmantošana 2014. gadā ir vajadzīga tikai par kopējo summu EUR 2 818 233 715 apmērā maksājumu apropriācijās, un nav nepieciešams iekļaut un kompensēt papildu summu EUR 350 miljonu apmērā.

               (5)Saskaņā ar vidēja termiņa maksājumu prognozi, kas iesniegta saistībā ar vidusposma novērtējumu, ir paredzams spiediens uz gada maksājumu maksimālo apjomu 2018.–2020. gadā.

               (6)2017. gada budžeta projektā rezerve ir mazāka par maksājumu maksimālo apjomu EUR 9,6 miljardu apmērā, ļaujot kompensēt visu 2014. gadā izmantoto summu.

               (7)Tāpēc būtu attiecīgi jāgroza Lēmums (ES) 2015/435,

               IR PIEŅĒMUŠI ŠO LĒMUMU.

               1. pants

               Lēmumu (ES) 2015/435 groza šādi:

               (1)
                     lēmuma 1. pantu aizstāj ar šādu:

               "1. pants

               Attiecībā uz Eiropas Savienības vispārējo budžetu 2014. finanšu gadam izmanto neparedzēto izdevumu rezervi, lai nodrošinātu summu EUR 2 818 233 715 apmērā maksājumu apropriācijās, pārsniedzot daudzgadu finanšu shēmas (DFS) maksājumu maksimālo apjomu.";

               (2)
                     lēmuma 2. pantu aizstāj ar šādu:

               "2. pants

               Summu EUR 2 818 233 715 apmērā kompensē ar rezervi 2017. gada maksājumu maksimālā apjoma ietvaros.".

               2. pants

               Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.

               Briselē,

                  Eiropas Parlamenta vārdā —
                        Padomes vārdā —

                  priekšsēdētājs
                        priekšsēdētājs

                     (1)
                  COM(2016)603, 14.9.2016.

                     (2)
                  OV C 373, 20.12.2013., 1. lpp.

                     (3)
                  Padomes 2013. gada 2. decembra Regula (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).

                     (4)
                  Komisijas 2013. gada 20. decembra paziņojums Padomei un Eiropas Parlamentam "Tehniskās korekcijas 2014. gada finanšu shēmā atbilstoši NKI izmaiņām" (COM(2013) 928).

                     (5)
                  Eiropas Parlamenta un Padomes 2014. gada 17. decembra Lēmums (ES) 2015/435 par neparedzēto izdevumu rezerves izmantošanu (OV L 72, 17.3.2015., 4. lpp.).


Svarīgs juridisks paziņojums

|

52005PC0346

Priekšlikums Padomes lēmums ar ko pārtikas produktus un pārtikas produktu sastāvdaļas, kas ražotas no ģenētiski modificētas Roundup Ready kukurūzas līnijas GA21, atļauj laist tirgū kā jaunus pārtikas produktus vai jaunas pārtikas produktu sastāvdaļas saskaņā ar Eiropas Parlamenta un Padomes Regulu (EK) Nr. 258/97  /* COM/2005/0346 galīgā redakcija */

	[pic] | EIROPAS KOPIENU KOMISIJA |Briselē, 29.7.2005COM(2005)346 galīgā redakcijaPriekšlikumsPADOMES LĒMUMSar ko pārtikas produktus un pārtikas produktu sastāvdaļas, kas ražotas no ģenētiski modificētas Roundup Ready kukurūzas līnijas GA21, atļauj laist tirgū kā jaunus pārtikas produktus vai jaunas pārtikas produktu sastāvdaļas saskaņā ar Eiropas Parlamenta un Padomes Regulu (EK) Nr. 258/97(iesniegusi Komisija)PASKAIDROJUMA RAKSTSPievienotais Padomes lēmuma projekts attiecas uz pārtikas produktiem un pārtikas produktu sastāvdaļām, kas ražoti no ģenētiski modificētas kukurūzas līnijas GA21 un par ko Nīderlandes kompetentajām iestādēm saskaņā ar Regulu (EK) Nr. 258/97 Monsanto 1998. gada 24. jūlijā iesniedza pieprasījumu laist tirgū.Pēc sākotnējā novērtējuma ziņojuma no Nīderlandes, kas GA21 kukurūzu uzskatīja par tikpat drošu kā parasto kukurūzu, dažām dalībvalstīm radās pamatoti iebildumi. Šos iebildumus nodeva izskatīšanai Pārtikas zinātniskajā komitejā, kas 2002. gada 27. februārī sniedza savu atzinumu, ka GA21 kukurūza ir tikpat droša kā parastā kukurūza. Noteikšanas metodi 2005. gada 17. janvārī apstiprināja un publicēja Kopīgais pētniecības centrs (KPC).Monsanto sākotnējais izmantojums attiecās uz pārtikas produktiem un pārtikas produktu sastāvdaļām, kas atvasināti no ģenētiski modificētiem organismiem. 2002. gada 24. aprīlī Monsanto lūdza pieprasījumu attiecināt tikai uz pārtikas produktiem un pārtikas produktu sastāvdaļām, kas ražoti no ģenētiski modificētiem organismiem.Regulu (EK) Nr. 1829/2003 par ģenētiski modificētu pārtiku un barību piemēro no 2004. gada 18. aprīļa. Ievērojot minētās regulas 46. panta 1. punktu, pieprasījumus, kas iesniegti pirms 2004. gada 18. aprīļa saskaņā ar Regulu (EK) Nr. 258/97 un par ko papildu novērtējuma ziņojums ir nosūtīts Komisijai pirms minētā datuma, izskata atbilstīgi Regulai (EK) Nr. 258/97.Ņemot vērā minēto, 2005. gada 27. aprīlī Pastāvīgajā pārtikas aprites un dzīvnieku veselības komitejā tika iesniegts balsošanai Komisijas lēmuma projekts laist Kopienas tirgū pārtikas produktus un pārtikas produktu sastāvdaļas, kas ražotas no modificētas kukurūzas līnijas GA21. Deviņas dalībvalstis balsoja par, piecas dalībvalstis balsoja pret, un astoņas dalībvalstis atturējās. Trīs dalībvalstis nebija pārstāvētās.Komiteja atzinumu nesniedza. Tādēļ saskaņā ar Regulas (EK) Nr. 258/97 13. panta 4. punkta b) apakšpunktu un saskaņā ar Padomes Lēmuma 1999/468/EK 5. pantu Komisijai jāiesniedz Padomei priekšlikums saistībā ar veicamajiem pasākumiem un Padome trīs mēnešu laikā rīkojas, pieņemot lēmumu ar kvalificētu balsu vairākumu. Eiropas Parlaments tika informēts 2005. gada 28. aprīlī.PriekšlikumsPADOMES LĒMUMSar ko pārtikas produktus un pārtikas produktu sastāvdaļas, kas ražotas no ģenētiski modificētas Roundup Ready kukurūzas līnijas GA21, atļauj laist tirgū kā jaunus pārtikas produktus vai jaunas pārtikas produktu sastāvdaļas saskaņā ar Eiropas Parlamenta un Padomes Regulu (EK) Nr. 258/97(Autentisks ir tikai teksts franču un holandiešu valodā)EIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām[1], un jo īpaši tās 7. pantu,ņemot vērā Komisijas priekšlikumu,tā kā:(1) 1998. gada 24. jūlijā Monsanto saskaņā ar Regulas (EK) Nr. 258/97 4. pantu iesniedza Nīderlandes atbildīgajām iestādēm pieprasījumu pārtikas produktus un pārtikas produktu sastāvdaļas, kas iegūti no ģenētiski modificētas kukurūzas līnijas GA21, laist tirgū kā jaunus pārtikas produktus vai jaunas pārtikas produktu sastāvdaļas.(2) Par pārtikas produktu novērtējumu atbildīgā iestāde Nīderlandē savā 1999. gada 21. decembra sākotnējā novērtējuma ziņojumā secināja, ka GA21 kukurūza un no tās izgatavotie pārtikas produkti un pārtikas produktu sastāvdaļas ir drošas, lai tās lietotu uzturā kā kukurūzu un kukurūzas produktus, kas nav ģenētiski modificēti.(3) Komisija 2000. gada 18. februārī nosūtīja sākotnējo novērtējuma ziņojumu visām dalībvalstīm. Regulas (EK) Nr. 258/97 6. panta 4. punktā noteiktajā 60 dienu laikposmā tika izvirzīti pamatoti iebildumi pret produkta tirdzniecību saskaņā ar minēto noteikumu.(4) Komisija 2000. gada 18. maijā saskaņā ar Regulas (EK) Nr. 258/97 11. pantu pieprasīja Pārtikas zinātniskās komitejas (PZK) atzinumu. PZK 2002. gada 27. februārī sniedza savu atzinumu, ka no patērētāju veselības viedokļa GA21 kukurūza un no tās atvasinātie produkti ir tikpat droši kā labība un no tradicionālajām kukurūzas līnijām atvasināti pārtikas produkti. Sniedzot savu atzinumu, PZK ņēma vērā visus dalībvalstu izvirzītos īpašos jautājumus un bažas.(5) 2002. gada 24. aprīlī Monsanto lūdza pieprasījumu attiecināt tikai uz pārtikas produktiem un pārtikas produktu sastāvdaļām, kas ražoti no ģenētiski modificētiem organismiem.(6) Attiecībā uz produkta izmantošanu kā lopbarību vai kā lopbarības sastāvdaļu Monsanto 1997. gada 12. decembrī iesniedza paziņojumu saskaņā ar Direktīvas 90/220/EEK C daļu[2]. Atzinumā, ko 2000. gada 22. septembrī pieņēma Augu zinātniskā komiteja, tika secināts, ka nav pierādījumu, kas norādītu uz to, ka GA21 kukurūzas laišana tirgū šādai izmantošanai varētu radīt kaitīgu ietekmi uz cilvēku veselību un vidi. Tomēr komerciālos nolūkos pieprasījums tika atcelts.(7) 46. panta 1. punkts Regulā (EK) Nr. 1829/2003 par ģenētiski modificētu pārtiku un barību[3] nosaka, ka pieprasījumus, kas iesniegti saskaņā ar Regulas (EK) Nr. 258/97 4. pantu pirms šīs regulas piemērošanas dienas, izskata saskaņā ar Regulas (EK) Nr. 258/97 noteikumiem, neatkarīgi no Regulas (EK) Nr. 1829/2003 38. panta, ja papildu novērtējuma ziņojums, kas vajadzīgs saskaņā ar Regulas (EK) Nr. 258/97 6. panta 3. vai 4. punktu, ir nosūtīts Komisijai pirms Regulas (EK) Nr. 1829/2003 piemērošanas dienas.(8) Eiropas Komisijas Kopīgais pētniecības centrs (KPC) sadarbībā ar Eiropas ĢMO laboratoriju tīklu ( ENGL ) ir apstiprinājis GA21 kukurūzas noteikšanas metodi. KPC ir veicis pilnīgu apstiprinošu pētījumu (starplaboratoriju izmēģinājumus) pēc starptautiski atzītām vadlīnijām, lai pārbaudītu kvantitatīvas gadījumam raksturīgas metodes darbību un lai atklātu un noteiktu GA21 daudzuma pārveidošanās rezultātu kukurūzā. Monsanto nodrošināja pētījumam nepieciešamos materiālus. KPC uzskatīja, ka darbības metode ir atbilstoša tās paredzētajam mērķim, ņemot vērā ENGL ierosinātos darbības kritērijus tām metodēm, kas pakļautas regulējošai atbilsmei, kā arī pašreizējai zinātniskajai izpratnei par apmierinošu metodes darbību. KPC ir publicējis gan apstiprinājuma metodi, gan rezultātus.(9) References materiālu par GA21 kukurūzu ir sagatavojis KPC.(10) No GA21 kukurūzas izgatavoti pārtikas produkti un pārtikas produktu sastāvdaļas jāmarķē saskaņā ar Regulas (EK) Nr. 1829/2003 noteikumiem un tiem jābūt atbilstošiem izsekojamības prasībām, kas noteiktas Eiropas Parlamenta un Padomes 2003. gada 22. septembra Regulā (EK) Nr. 1830/2003, kas attiecas uz ģenētiski modificētu organismu izsekojamību un marķēšanu, kā arī no ģenētiski modificētiem organismiem ražotu pārtikas un lopbarības produktu izsekojamību, un ar ko groza Direktīvu 2001/18/EK[4].(11) Saskaņā ar Komisijas Regulu (EK) Nr. 65/2004[5] Regulas (EK) Nr. 1830/2003 izpildes nolūkos šim produktam ir piešķirts identifikācijas numurs.(12) Pielikumā esošajai informācijai par to pārtikas produktu un pārtikas produktu sastāvdaļu identifikāciju, kas ražotas no GA21 kukurūzas, iekļaujot apstiprinātu noteikšanas metodi un references materiālu, jābūt atgūstamai no Regulas (EK) Nr. 1829/2003 28. pantā minētā reģistra.(13) Pastāvīgā pārtikas aprites un dzīvnieku veselības komiteja nav sniegusi atzinumu,IR PIEŅĒMUSI ŠO LĒMUMU.1. pantsPārtikas produktus un pārtikas produktu sastāvdaļas, kas ražotas no ģenētiski modificētas kukurūzas līnijas GA21 (turpmāk tekstā „produkti”), kā noteikts un konkretizēts pielikumā, var laist Kopienas tirgū kā jaunus pārtikas produktus vai jaunas pārtikas produktu sastāvdaļas.2. pantsUz produktiem ir marķējumam „ģenētiski modificēta kukurūza” vai „ražots no ģenētiski modificētas kukurūzas” saskaņā ar marķēšanas prasībām, kas noteiktas Regulas (EK) Nr. 1829/2003 13. pantā.3. pantsPielikumā ietvertie produkti un informācija ir iekļauta Kopienas ģenētiski modificētās pārtikas un barības reģistrā.4. pantsŠis lēmums ir adresēts Monsanto Europe S.A. , Beļģija, kas pārstāv Monsanto Company, U.S.A. Tas ir spēkā 10 gadus.Briselē,Padomes vārdā —priekšsēdētājsPIELIKUMSINFORMĀCIJA, KAS IEKĻAUJAMA KOPIENAS ĢENĒTISKI MODIFICĒTĀS PĀRTIKAS UN BARĪBAS REĢISTRĀ1.  Pieteikuma iesniedzējs un atļaujas īpašnieks:Nosaukums: Monsanto Europe S.A.Adrese: Avenue de Tervuren 270-272, B-1150 Brussels, BelgiumMonsanto Company, 800 N. Lindbergh Boulevard St. Louis, Missouri 63167, U.S.A. vārdā.2.  Pārtikas produktu apzīmējums un apraksts:Pārtikas produktu un pārtikas produktu sastāvdaļas, kas ražotas no ģenētiski modificētas kukurūzas ( Zea mays L.) līnijas GA21 ar paaugstinātu toleranci pret herbicīda glifosātu un no visiem tās krustojumiem ar tradicionālajām maizes kukurūzas līnijām. GA21 kukurūza satur modificētu 5-enolpiruvil-šikimāt-3-fosfāta sintēzes (mEPSPS) kodēšanas virkni, ko regulē rīsu aktīna 1 promotors (r-act), optimizēta tranzītpeptīda (OPT) virkni, kas balstīta uz hloroplasta tranzītpeptīda virknēm no Helianthus annuus, kā arī no Zea mays L. iegūtu RuBisCo gēnu.3.  Marķējums:„Ģenētiski modificēta kukurūza” vai „ražots no ģenētiski modificētas kukurūzas”.4.  Noteikšanas metode:5.  Gadījumam raksturīga reālā laika kvantitatīvā PCR metode ģenētiski modificētai kukurūzas līnijai GA21.6.  Apstiprinājis Eiropas Komisijas Kopīgais pētniecības centrs (KPC) sadarbībā ar Eiropas ĢMO laboratoriju tīklu (ENGL), publicēts http://gmo-crl.jrc.it/statusofdoss.htm .7.  References materiāls: IRMM-414, ko izstrādājis Eiropas Komisijas Kopīgais pētniecības centrs (KPC).8.  Identifikācijas numurs:MON- ØØØ21-99.  Informācija, kas vajadzīga saskaņā ar Kartahenas protokola II pielikumu:Nav piemērojama.10.  Pārtikas produkta laišanas tirgū nosacījumi vai ierobežojumi:Nav piemērojami.11.  Pēcpārdošanas uzraudzības prasības:Nav piemērojamas.[1] OV L 43, 1997. gada 14. februāris, 1. lpp.[2] OV L 117, 1990. gada 8. maijs, 15. – 27. lpp.[3] OV L 268, 2003. gada 18. oktobris, 1. lpp.[4] OV L 268, 2003. gada 18. oktobris, 24. lpp.[5] OV L 10, 2004. gada 16. janvāris, 5. lpp.


               EIROPAS KOMISIJA
            Briselē, 16.12.2015
            COM(2015) 661 final
            2015/0301(NLE)
            Priekšlikums
            PADOMES LĒMUMS
            par nostāju, kas Eiropas Savienības vārdā jāieņemEEZ Apvienotajā komitejā attiecībā uz grozījumu EEZ līguma XX pielikumā (Vide)(CO2 emisijas)

               PASKAIDROJUMA RAKSTS

               1.PRIEKŠLIKUMA KONTEKSTS

               Lai nodrošinātu iekšējā tirgus vajadzīgo tiesisko noteiktību un viendabīgumu, EEZ Apvienotajai komitejai EEZ līgumā ir jāiekļauj visi attiecīgie ES tiesību akti iespējami drīz pēc to pieņemšanas.

               2.APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI

               EEZ Apvienotās komitejas lēmuma projekta (pievienots Padomes lēmuma priekšlikumam) nolūks ir grozīt EEZ līguma XX pielikumu (Vide), lai EEZ līgumā iekļautu Regulas (EK) Nr. 443/2009, (ES) Nr. 1014/2010, (ES) Nr. 63/2011, (ES) Nr. 725/2011, (ES) Nr. 429/2012, (ES) Nr. 396/2013, (ES) Nr. 397/2013, (ES) Nr. 333/2014 un (ES) Nr. 6/2015.

               EEZ EBTA valstis lūdz pielāgojumus, kas ir vairāk nekā tikai tehniski grozījumi.

               Galveno pieprasīto pielāgojumu pamatojums un ierosinātais risinājums

               Ar Regulu (EK) Nr. 443/2009 izveido sistēmu, lai noteiktu emisijas standartus jauniem vieglajiem automobiļiem. Apvienotās komitejas lēmuma projekts attiecina ES sistēmu arī uz EEZ EBTA valstīm, lai sistēma aptvertu visas EEZ valstis.

               Maksa par pārsniegtajām emisijām, Regulas (EK) Nr. 443/2009 9. panta 1. punkts, kā atspoguļots Apvienotās komitejas lēmuma i) pielāgojumā

               Pielāgojuma teksts ir iekļauts, lai EBTA Uzraudzības iestādes ziņā būtu EEZ EBTA valstu ražotājiem noteikt maksu par pārsniegtajām emisijām.

               Maksa tiks kopīgi noteikta attiecībā uz jauniem vieglajiem automobiļiem, ko pārdod attiecīgi Eiropas Savienībā un EEZ EBTA valstīs. Līdz ar to maksa ir jāsadala starp ES un EBTA pusēm.

               Tādēļ tiek ierosināts sadales princips tādā veidā, ka maksa tiktu sadalīta proporcionāli, pamatojoties uz jaunu vieglo automobiļu daļu, kas reģistrēti attiecīgi ES vai EBTA valstīs, salīdzinājumā ar kopējo jauno vieglo automobiļu skaitu, kas reģistrēti EEZ.

               Maksas iekasēšana par pārsniegtajām emisijām, Regulas (EK) Nr. 443/2009 9. panta 3. punkts, kā atspoguļots Apvienotās komitejas lēmuma j) pielāgojumā

               Regulas 9. panta 3. punkts nodrošina juridisko pamatu, lai Komisija varētu noteikt metodes maksas iekasēšanai par pārsniegtajām emisijām. Šādas metodes tika noteiktas ar Komisijas Lēmumu 2012/100/ES
                  1
               . Tā kā pastāv atsevišķa uzraudzības iestāde un EEZ līgumā noteikta uzraudzības sistēma, pielāgojuma teksts ir iekļauts, lai EBTA Uzraudzības iestāde noteiktu paņēmienus maksas iekasēšanai par pārsniegtajām emisijām. Šo paņēmienu pamatā ir Komisijas paņēmieni.

               Maksas par pārsniegtajām emisijām sadale, Regulas (EK) Nr. 443/2009 9. panta 4. punkts, kā atspoguļots Apvienotās komitejas lēmuma k) pielāgojumā

               Regulas 9. panta 4. punktā ir noteikts, ka maksu uzskata par ES vispārējā budžeta ieņēmumiem.

               Tādēļ pielāgojuma teksts ir iekļauts, lai EBTA valstis noteiktu sadalījumu tai maksai par pārsniegtajām emisijām, kas atbilst EBTA pusei.

               Regulas (EK) Nr. 443/2009 piemērojamība Lihtenšteinai, kā atspoguļots Apvienotās komitejas lēmuma n) pielāgojumā

               Vēsturiski ilgstošās attiecības starp Šveici un Lihtenšteinu ir ļoti ciešas, un tās būtiski ietekmē Muitas un monetārais līgums starp abām valstīm (ar ko tika izveidota muitas un monetārā savienība), kas tika noslēgts 1923. gadā (LGBl. 1923. g. Nr. 24). Muitas un monetārajam līgumam ar Šveici arī ir nozīmīga ietekme uz Lihtenšteinai vides un fiskālo stratēģiju. Daudzi Šveices noteikumi vides jomā ar muitas un monetārā līguma starpniecību ir tieši piemērojami Lihtenšteinā vai ir transponēti Lihtenšteinas tiesību aktos, pamatojoties uz divpusējiem līgumiem starp abām valstīm.

               Ņemot vērā minēto, Lihtenšteina lūdz, lai tai piešķirtu atbrīvojumu no Regulas (EK) Nr. 443/2009 piemērošanas, ņemot vērā to, ka, piemērojot Šveices emisiju shēmu Lihtenšteinā, tāpat tiks sasniegti ES tiesību aktos izvirzītie mērķi.

               3.PRIEKŠLIKUMA JURIDISKIE ASPEKTI

               Padomes Regulas (EK) Nr. 2894/94 par EEZ līguma īstenošanas kārtību 1. panta 3. punktā ir paredzēts, ka Padome pēc Komisijas priekšlikuma šādiem lēmumiem izstrādā Eiropas Savienības nostāju.

               Komisija iesniedz EEZ Apvienotās komitejas lēmuma projektu, kas Padomei jāpieņem kā Savienības nostāja. Komisija cer pēc iespējas drīz iesniegt EEZ Apvienotajai komitejai minēto dokumentu.

               2015/0301 (NLE)

               Priekšlikums

               PADOMES LĒMUMS

               par nostāju, kas Eiropas Savienības vārdā jāieņem
                  EEZ Apvienotajā komitejā attiecībā uz grozījumu EEZ līguma XX pielikumā (Vide)
                  (CO2 emisijas)

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 192. panta 1. punktu un 218. panta 9. punktu,

               ņemot vērā Padomes 1994. gada 28. novembra Regulu (EK) Nr. 2894/94 (par Eiropas Ekonomikas zonas līguma īstenošanas kārtību
                  2
                un jo īpaši tās 1. panta 3. punktu,

               ņemot vērā Eiropas Komisijas priekšlikumu,

               tā kā:

               (1)Līgums par Eiropas Ekonomikas zonu
                  3
                (turpmāk “EEZ līgums”) stājās spēkā 1994. gada 1. janvārī.

               (2)Saskaņā ar EEZ līguma 98. pantu EEZ Apvienotā komiteja inter alia var pieņemt lēmumu par EEZ līguma XX pielikuma (Vide) grozīšanu.

               (3)EEZ līgumā ir iekļaujama Eiropas Parlamenta un Padomes Regula (EK) Nr. 443/2009
                  4
               .

               (4)EEZ līgumā ir iekļaujama Komisijas Regula (EK) Nr. 1014/2010
                  5
               .

               (5)EEZ līgumā ir iekļaujama Komisijas Regula (EK) Nr. 63/2011
                  6
               .

               (6)EEZ līgumā ir iekļaujama Komisijas Īstenošanas regula (ES) Nr. 725/2011
                  7
               .

               (7)EEZ līgumā ir iekļaujama Komisijas Īstenošanas regula (ES) Nr. 429/2012
                  8
               .

               (8)EEZ līgumā ir iekļaujama Komisijas Īstenošanas regula (ES) Nr. 396/2013
                  9
               .

               (9)EEZ līgumā ir iekļaujama Komisijas Regula (EK) Nr. 397/2013
                  10
               .

               (10)EEZ līgumā ir iekļaujama Eiropas Parlamenta un Padomes Regula (EK) Nr. 333/2014
                  11
               .

               (11)EEZ līgumā ir iekļaujama Komisijas Īstenošanas regula (ES) Nr. 2015/6
                  12
               .

               (12)Ar Regulu (ES) Nr. 443/2009 atceļ Eiropas Parlamenta un Padomes Lēmumu Nr. 1753/2000/EK
                  13
               , kas ir iekļauts EEZ līgumā un tādējādi saskaņā ar EEZ līgumu ir jāatceļ.

               (13)EEZ līguma XX pielikums (Vide) būtu attiecīgi jāgroza.

               (14)Savienības nostājas EEZ Apvienotajā komitejā pamatā vajadzētu būt pievienotajam lēmuma projektam,

               IR PIEŅĒMUSI ŠO LĒMUMU.

               1. pants

               Nostājas, kas Savienības vārdā jāieņem EEZ Apvienotajā komitejā par ierosināto grozījumu EEZ līguma XX pielikumā (Vide), pamatā ir EEZ Apvienotās komitejas lēmuma projekts, kas pievienots šim lēmumam.

               2. pants

               Šis lēmums stājas spēkā tā pieņemšanas dienā.

               Briselē,

                     Padomes vārdā –

                     priekšsēdētājs

                     (1)
                  Komisijas 2012. gada 17. februāra Lēmums 2012/100/ES par metodi maksas iekasēšanai par pārsniegtajām CO2 emisijām attiecībā uz jauniem vieglajiem automobiļiem saskaņā ar Eiropas Parlamenta un Padomes Regulu (EK) Nr. 443/2009 (OV L 47, 18.2.2012., 71. lpp.).

                     (2)
                  OV L 305, 30.11.1994., 6. lpp.

                     (3)
                  OV L 1, 3.1.1994., 3. lpp.

                     (4)
                  Eiropas Parlamenta un Padomes 2009. gada 23. aprīļa Regula (EK) Nr. 443/2009, ar ko, īstenojot daļu no Kopienas integrētās pieejas CO2 emisiju samazināšanai no vieglajiem transportlīdzekļiem, nosaka emisijas standartus jauniem vieglajiem automobiļiem (OV L 140, 5.6.2009., 1. lpp.).

                     (5)
                  Komisijas 2010. gada 10. novembra Regula (ES) Nr. 1014/2010 par jaunu vieglo automobiļu reģistrācijas datu pārraudzību un paziņošanu saskaņā ar Eiropas Parlamenta un Padomes Regulu (EK) Nr. 443/2009 (OV L 293, 11.11.2010., 15. lpp.).

                     (6)
                  Komisijas 2011. gada 26. janvāra Regula (ES) Nr. 63/2011, ar ko nosaka sīki izstrādātus piemērošanas noteikumus attiecībā uz atkāpi no īpatnējo CO2 emisiju mērķiem saskaņā ar Eiropas Parlamenta un Padomes Regulas (EK) Nr. 443/2009 11. pantu, (OV L 23, 27.1.2011., 16.lpp.).

                     (7)
                  Komisijas 2011. gada 25. jūlija Īstenošanas regula (ES) Nr. 725/2011, ar ko izveido procedūru inovatīvu tehnoloģiju apstiprināšanai un sertificēšanai, lai samazinātu CO2 emisijas no vieglajiem automobiļiem saskaņā ar Eiropas Parlamenta un Padomes Regulu (EK) Nr. 443/2009 (OV L 194, 26.7.2011., 19. lpp.).

                     (8)
                  Komisijas 2012. gada 22. maija Īstenošanas regula (ES) Nr. 429/2012, ar ko Regulu (ES) Nr. 1014/2010 groza nolūkā nodrošināt kopīgu formātu vieglo automobiļu ražotāju ziņojumiem par kļūdām (OV L 132, 23.5.2012., 11. lpp.).

                     (9)
                  Komisijas 2013. gada 30. aprīļa Īstenošanas regula (ES) Nr. 396/2013, ar ko Regulu (ES) Nr. 1014/2010 groza attiecībā uz noteiktām prasībām par jaunu vieglo automobiļu CO2 emisiju pārraudzību (OV L 120, 1.5.2013., 1. lpp.).

                     (10)
                  Komisijas 2013. gada 30. aprīļa Regula (ES) Nr. 397/2013, ar ko groza Eiropas Parlamenta un Padomes Regulu (EK) Nr. 443/2009 attiecībā uz CO2 emisiju monitoringu jauniem vieglajiem automobiļiem (OV L 120, 1.5.2013., 4. lpp.).

                     (11)
                  Eiropas Parlamenta un Padomes 2014. gada 11. marta Regula (ES) Nr. 333/2014, ar ko groza Regulu (EK) Nr. 443/2009, lai noteiktu kārtību, kādā jāsasniedz jaunu vieglo automobiļu radīto CO2 emisiju samazināšanas mērķis 2020. gadam, (OV L 103, 5.4.2014., 15. lpp.).

                     (12)
                  Komisijas 2014. gada 31. oktobra Deleģētā regula (ES) 2015/6, ar ko groza Eiropas Parlamenta un Padomes Regulas (EK) Nr. 443/2009 I pielikumu, lai ņemtu vērā izmaiņas to jauno vieglo automobiļu masā, kas reģistrēti 2011., 2012. un 2013. gadā, (OV L 3, 7.1.2015., 1. lpp.).

                     (13)
                  Eiropas Parlamenta un Padomes 2000. gada 22. jūnija Lēmums Nr. 1753/2000/EK, ar ko izveido sistēmu jaunu vieglo automobiļu vidējās īpatnējās CO2 emisijas monitoringam, (OV L 202, 10.8.2000., 1. lpp.).

    ---documentbreak---

               EIROPAS KOMISIJA
            Briselē, 16.12.2015
            COM(2015) 661 final
            PIELIKUMS
            EEZ APVIENOTĀS KOMITEJAS LĒMUMS Nr. .../2015(... GADA... ),
            ar ko groza EEZ līguma XX pielikumu (Vide)
            dokumentampriekšlikums Padomes Lēmums
            par nostāju, kas Eiropas Savienības vārdā jāieņemEEZ Apvienotajā komitejā attiecībā uz grozījumu EEZ līguma XX pielikumā (Vide)(CO2 emisijas)

               PIELIKUMS

                  EEZ APVIENOTĀS KOMITEJAS LĒMUMS Nr. .../2015

                  (... gada... ),

                  ar ko groza EEZ līguma XX pielikumu (Vide)

               EEZ APVIENOTĀ KOMITEJA,

               ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,

               tā kā:

               (1)EEZ līgumā ir iekļaujama Eiropas Parlamenta un Padomes 2009. gada 23. aprīļa Regula (EK) Nr. 443/2009, ar ko, īstenojot daļu no Kopienas integrētās pieejas CO2 emisiju samazināšanai no vieglajiem transportlīdzekļiem
                  1
               , nosaka emisijas standartus jauniem vieglajiem automobiļiem.

               (2)EEZ līgumā ir iekļaujama Komisijas 2010. gada 10. novembra Regula (ES) Nr. 1014/2010 par jaunu vieglo automobiļu reģistrācijas datu pārraudzību un paziņošanu saskaņā ar Eiropas Parlamenta un Padomes Regulu (EK) Nr. 443/2009
                  2
               .

               (3)EEZ līgumā ir iekļaujama Komisijas 2011. gada 26. janvāra Regula (ES) Nr. 63/2011, ar ko nosaka sīki izstrādātus piemērošanas noteikumus attiecībā uz atkāpi no īpatnējo CO2 emisiju mērķiem saskaņā ar Eiropas Parlamenta un Padomes Regulas (EK) Nr. 443/2009
                  3
                11. pantu.

               (4)EEZ līgumā ir iekļaujama Komisijas 2011. gada 25. jūlija Īstenošanas regula (ES) Nr. 725/2011, ar ko izveido procedūru inovatīvu tehnoloģiju apstiprināšanai un sertificēšanai, lai samazinātu CO2 emisijas no vieglajiem automobiļiem saskaņā ar Eiropas Parlamenta un Padomes Regulu (EK) Nr. 443/2009
                  4
               .

               (5)EEZ līgumā ir iekļaujama Komisijas 2012. gada 22. maija Īstenošanas regula (ES) Nr. 429/2012, ar ko Regulu (ES) Nr. 1014/2010 groza nolūkā nodrošināt kopīgu formātu vieglo automobiļu ražotāju ziņojumiem par kļūdām
                  5
               .

               (6)EEZ līgumā ir iekļaujama Komisijas 2013. gada 30. aprīļa Īstenošanas regula (ES) Nr. 396/2013, ar ko Regulu (ES) Nr. 1014/2010 groza attiecībā uz noteiktām prasībām par jaunu vieglo automobiļu CO2 emisiju pārraudzību
                  6
               .

               (7)EEZ līgumā ir iekļaujama Komisijas 2013. gada 30. aprīļa Regula (ES) Nr. 397/2013, ar ko groza Eiropas Parlamenta un Padomes Regulu (EK) Nr. 443/2009 attiecībā uz CO2 emisiju monitoringu jauniem vieglajiem automobiļiem
                  7
               .

               (8)EEZ līgumā ir iekļaujama Eiropas Parlamenta un Padomes 2014. gada 11. marta Regula (ES) Nr. 333/2014, ar ko groza Regulu (ES) Nr. 443/2009, lai noteiktu kārtību, kādā jāsasniedz jaunu vieglo automobiļu radīto CO2 emisiju samazināšanas mērķis 2020. gadam
                  8
               .

               (9)EEZ līgumā ir iekļaujama Komisijas 2014. gada 31. oktobra Deleģētā regula (ES) 2015/6, ar ko groza Eiropas Parlamenta un Padomes Regulas (EK) Nr. 443/2009 I pielikumu, lai ņemtu vērā izmaiņas to jauno vieglo automobiļu masā, kas reģistrēti 2011., 2012. un 2013. gadā
                  9
               .

               (10)Ar Regulu (ES) Nr. 443/2009 atceļ Eiropas Parlamenta un Padomes Lēmumu 1753/2000/EK
                  10
               , kas ir iekļauts EEZ līgumā un tādējādi saskaņā ar EEZ līgumu ir jāatceļ.

               (11)Būtu attiecīgi jāgroza EEZ līguma XX pielikums,

               IR PIEŅĒMUSI ŠO LĒMUMU.

               1. pants

               EEZ līguma XX pielikumu groza šādi:

               1.Pielikuma 21.ae punkta tekstu (Eiropas Parlamenta un Padomes Lēmums Nr. 1753/2000/EK) aizstāj ar šādu:

               “32009 R 0443: Eiropas Parlamenta un Padomes 2009. gada 23. aprīļa Regula (EK) Nr. 443/2009, ar ko, īstenojot daļu no Kopienas integrētās pieejas CO2 emisiju samazināšanai no vieglajiem transportlīdzekļiem, nosaka emisijas standartus jauniem vieglajiem automobiļiem (OV L 140, 5.6.2009., 1. lpp.), kurā grozījumi izdarīti ar:

               –32013 R 0397: Komisijas 2013. gada 30. aprīļa Regulu (ES) Nr. 397/2013 (OV L 120, 1.5.2013., 4. lpp.),

               –32014 R 0333: Eiropas Parlamenta un Padomes 2014. gada 11. marta Regulu (ES) Nr. 333/2014 (OV L 103, 5.4.2014., 15. lpp.),

               –32015 R 0006: Komisijas 2014. gada 31. oktobra Deleģēto regulu (ES) Nr.  2015/6 (OV L 3, 7.1.2015., 1. lpp.).

               Šā līguma vajadzībām regulas noteikumus pielāgo šādi:

               a)regulas 7. panta 2. punktā pievieno šādu daļu:

               “Ja grupa ietver tikai ražotājus EBTA valstīs, ražotāji iesniedz šo informāciju EBTA Uzraudzības iestādei. Ja grupa ietver vismaz vienu ražotāju ES dalībvalstīs un vismaz vienu ražotāju EBTA valstīs, ražotāji iesniedz šo informāciju Komisijai un EBTA Uzraudzības iestādei.”;

               b)regulas 7. panta 3. punktā pievieno šādu daļu:

               “EBTA Uzraudzības iestāde informē ražotājus EBTA valstīs.”;

               c)regulas 7. panta 4. punktā pievieno šādu daļu:

               “Ja grupa ietver tikai ražotājus EBTA valstīs, ražotāji kopīgi informē EBTA uzraudzības iestādi. Ja grupa ietver vai tajā iekļauj vismaz vienu ražotāju ES dalībvalstīs un vismaz vienu ražotāju EBTA valstīs, ražotāji kopīgi informē gan Komisiju, gan EBTA Uzraudzības iestādi.”;

               d)regulas 7. panta 5. punktā vārdkopu “Līguma 81. un 82. pantam” aizstāj ar vārdus “EEZ līguma 53. un 54. pantam”, un vārdu “Kopienas” aizstāj ar vārdu “EEZ”;

               e)regulas 7. panta 7. punktā pēc vārda “Komisijai” pievieno vārdus “un EBTA Uzraudzības iestādei”, un 10. panta 1. punktā pēc vārda “Komisija” pievieno vārdus “un EBTA Uzraudzības iestāde”;

               f)regulas 8. panta 4. punktā minētajā centrālajā reģistrā glabā arī EBTA valstu paziņotos datus;

               g)regulas 8. panta 4. punktā pievieno šādu daļu:

               “EBTA Uzraudzības iestāde veic pirmajā daļā noteikto aprēķinu ražotājiem EBTA valstīs un to paziņo ražotājiem saskaņā ar otro daļu.”;

               h)neskarot līguma 1. protokolu, regulas 8. panta 5. un 6. punktā, 11. panta 3. punktā, 4. punkta trešajā un ceturtajā daļā, 6. punktā un 12. panta 4. punktā pēc vārda “Komisija” pievieno vārdus “vai attiecīgā gadījumā EBTA Uzraudzības iestāde”, un regulas 8. panta 5. un 6. punktā un 11. panta 5. punktā pēc vārda “Komisijai” pievieno vārdus “vai attiecīgā gadījumā EBTA Uzraudzības iestādei”;

               i)regulas 9. panta 1. punktā iekļauj šādas daļas:

               “Ja ražotājs vai grupas vadītājs darbojas EBTA valstī, EBTA Uzraudzības iestāde nosaka maksu par pārsniegtajām emisijām.

               Maksu par pārsniegtajām emisijām sadala starp Komisiju un EBTA Uzraudzības iestādi proporcionāli jaunu vieglo automobiļu daļai, kas reģistrēti attiecīgi ES vai EBTA valstīs, salīdzinājumā ar kopējo jauno vieglo automobiļu skaitu, kas reģistrēti EEZ.”;

               j)regulas 9. panta 3. punktā iekļauj šādas daļas:

               “Eiropas Komisija izmanto tās noteiktos paņēmienus 1. punktā minēto emisiju pārsniegšanas maksu iekasēšanai, kā noteikts Komisijas Lēmumā 2012/100/ES, arī attiecībā uz to EBTA ražotāju reģistrācijām, kas savu darbību veic/ir reģistrēti Eiropas Savienībā.

               EBTA Uzraudzības iestāde nosaka paņēmienus 1. punktā minēto emisiju pārsniegšanas maksu iekasēšanai. Šo paņēmienu pamatā ir Komisijas paņēmieni.”;

               k)regulas 9. panta 4. punktā pievieno šādu daļu:

                “EBTA valstis nosaka, kā tiek sadalīta maksa par pārsniegtajām emisijām attiecībā uz EBTA valstīm.”;

               l)neskarot līguma 1. protokolu, regulas 11. panta 2. punktā un 4. punkta otrajā daļā pēc vārda “Komisijai” pievieno vārdus “vai EBTA Uzraudzības iestādei gadījumā, ja ražotājs ir EBTA valstīs”;

               m)neskarot līguma 1. protokolu, regulas 12. panta 3. punktā pēc vārda “Komisijai” pievieno vārdus “vai EBTA Uzraudzības iestādei gadījumā, ja piegādātājs vai ražotājs ir EBTA valstīs”;

               n)šo regulu nepiemēro Lihtenšteinai.”

               2.Pēc pielikuma 21.ae punkta iekļauj šādu punktu (Eiropas Parlamenta un Padomes Lēmums Nr. 1753/2000/EK):

               “21.aea 32011 R 0063: Komisijas 2011. gada 26. janvāra Regula (ES) Nr. 63/2011, ar ko nosaka sīki izstrādātus piemērošanas noteikumus attiecībā uz atkāpi no īpatnējo CO2 emisiju mērķiem saskaņā ar Eiropas Parlamenta un Padomes Regulas (EK) Nr. 443/2009 11. pantu (OV L 23, 27.1.2011., 16. lpp.).

               Šā līguma vajadzībām regulu pielāgo šādi:

               a)neskarot līguma 1. protokolu, regulas 7. panta 1. punktā pēc vārda “Komisija” pievieno vārdus “vai attiecīgā gadījumā EBTA Uzraudzības iestāde”;

               b)regulas 7. panta 2. punktu un I pielikumā minēto e-pastu neattiecina uz EBTA Uzraudzības iestādi.

               21.aeb 32011 R 0725: Komisijas 2011. gada 25. jūlija Īstenošanas regula (ES) Nr. 725/2011, ar ko izveido procedūru inovatīvu tehnoloģiju apstiprināšanai un sertificēšanai, lai samazinātu CO2 emisijas no vieglajiem automobiļiem saskaņā ar Eiropas Parlamenta un Padomes Regulu (EK) Nr. 443/2009 (OV L 194, 26.7.2011., 19. lpp.).

               Šā līguma vajadzībām regulu pielāgo šādi:

               neskarot līguma 1. protokolu, regulas 3. panta d) punktā, 4., 10. un 12. pantā pēc vārda “Komisija”, pievieno vārdus “vai attiecīgā gadījumā EBTA Uzraudzības iestāde”, regulas 4., 11. un 12. pantā pēc vārda “Komisijas” pievieno vārdus “vai attiecīgā gadījumā EBTA Uzraudzības iestādes”, un regulas 4. un 12. pantā pēc vārda “Komisijai” pievieno vārdus “vai attiecīgā gadījumā EBTA Uzraudzības iestādei”.

               21.aec 32010 R 1014: Komisijas 2010. gada 10. novembra Regula (ES) Nr. 1014/2010 par jaunu vieglo automobiļu reģistrācijas datu pārraudzību un paziņošanu saskaņā ar Eiropas Parlamenta un Padomes Regulu (EK) Nr. 443/2009 (OV L 293, 11.11.2010., 15. lpp.), kurā grozījumi izdarīti ar:

               –32012 R 0429: Komisijas 2012. gada 22. aprīļa Īstenošanas regulu (ES) Nr. 429/2012 (OV L 132, 23.5.2012., 11. lpp.),

               –32013 R 0396: Komisijas 2013. gada 30. aprīļa Īstenošanas regulu (ES) Nr. 396/2013 (OV L 120, 1.5.2013., 1. lpp.).

               Šā līguma vajadzībām regulas noteikumus pielāgo šādi:

               a)regulas 8. un 9. pantā pēc vārda “Komisijai” pievieno vārdus “vai EBTA Uzraudzības iestādei gadījumā, ja ražotājs ir EBTA valstīs”, un 9. pantā pēc vārda “Komisiju” pievieno vārdus “vai EBTA Uzraudzības iestādi gadījumā, ja ražotājs ir EBTA valstīs”;

               b)regulas 9. panta 5. punktu nepiemēro EBTA Uzraudzības iestādei.”

               2. pants

               Regulu (EK) Nr. 443/2009, (ES) Nr. 1014/2010, (ES) Nr. 63/2011, (ES) Nr. 397/2013 un (ES) Nr. 333/2014, Īstenošanas regulu (ES) Nr. 725/2011, (ES) Nr. 429/2012 un (ES) Nr. 396/2013 un Deleģētās regulas (ES) Nr. 2015/6 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.

               3. pants

               Šis lēmums stājas spēkā […], ja ir iesniegti visi paziņojumi saskaņā ar EEZ līguma 103. panta 1. punktu*.

                  114. pants

               Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

               Briselē,

                     EEZ Apvienotās komitejas vārdā –

                     priekšsēdētājs

                     EEZ Apvienotās komitejas
                     sekretāri

                     (1)
                  OV L 140, 5.6.2009., 1. lpp.

                     (2)
                  OV L 293, 11.11.2010., 15. lpp.

                     (3)
                  OV L 23, 27.1.2011., 16. lpp.

                     (4)
                  OV L 194, 26.7.2011., 19. lpp.

                     (5)
                  OV L 132, 23.5.2012., 11. lpp.

                     (6)
                  OV L 120, 1.5.2013., 1. lpp.

                     (7)
                  OV L 120, 1.5.2013., 4. lpp.

                     (8)
                  OV L 103, 5.4.2014., 15. lpp.

                     (9)
                  OV L 3, 7.1.2015., 1. lpp.

                     (10)
                  OV L 202, 10.8.2000., 1. lpp.

                     (11)
                  [Konstitucionālas prasības nav norādītas.] [Norādītas konstitucionālas prasības.]